Krimmi holm

pisi|300px|Vaade Haapsalule mere poolt. Bürgermeistri holm keskel ja Krimmi holm asub pildi paremas servas keskel
pisi|Droonivideo Haapsalu promenaadist, Krimmi holmist, Haapsalu vanalinnast ja Tagalahest (juuni 2022)
Krimmi holm on Haapsalu linna territooriumile jääv Haapsalu lahes asuv neem. Holmi piirab ühest küljest Eeslaht ja teisest Suur viik.

Holm 19. sajandil
19. sajandi algusest ja keskpaigast pärinevatel kaartidel on praeguse Krimmi holmi alad veel kahes osas, kuigi 1848. aastast pärineva Haapsalu linna geomeetrilise plaani järgi olid kaks saarekest juba põhimõtteliselt ühinenud. Sellal saarekestel veel mingeid hooneid ei olnud.EAA.2072.2.33, lk 1. Die Kreis Stadt Hapsal. 1800.EAA.2072.2.35, lk 1. Геометрический план уезднаго города Гапсаля Эстл. губ. 1848.

Vaid 12 aastat hiljem, aastal 1860, koostatud kaardi järgi oli holm juba asustatud. Praeguste Väikese ja Suure viigi ühenduskohalt kuni holmi tipuni suundus Keisri tänav (Kaiser Strasse) ja holmi loodeossa on märgitud ka samal 1860. aastal rajatud Haapsalu uus sadam. Lisaks on holmi tippu märgitud ka Woldemar Mayerile kuulunud ladu ja vahimaja ning välja oli mõõdetud kolm krunti. Holm ise on aga tähistatud nimega "Sadama- ehk Maarjasaar" (Hafen oder Marien Insel); kusjuures nimega Marien Insel on tähistatud ka tänane Vasikaholm.EAA.2072.2.36, lk 1. Hapsal. 1860.Anu Joost, 
Tõnis Padu. "Haapsalu - merest kerkiv linn; rõõmud ja mured". 2012. 1880. aastatel kasutati holmi kohta nime Maarjaholm - 1884. aastast pärineval linnaplaanil on holm tähistatud nimega Marienholm.EAA.5240.1.29, lk 3. Hapsal. 1884.

Holmil leidsid aset muudatused ka järgnevatel kümnenditel ja nähtavasti sai holm siis ka oma tänase nime. 1890. aastatel koostatud kaartidel on holmi nimeks märgitud juba Krimm (Крымь) ja holmi läbis Гаванская улица ehk tänase nimega Uus-Sadama tänav. Lisaks uuele sadamale ja selle 
ümbruses asunud hoonetele on 1880. aastate kaardil tähistatud kruntidest vähemalt ühele rajatud ka hooned.ERA.534.1.29, lk 120. План уездного города Гапсаля Эстляндской губернии. 1893-1917.Vanalinnad: Haapsalu. Vaadatud 04.01.2018.

Holm 20. sajandil
Nimed Krimm ja Гаванская улица esinevad jätkuvalt ka 1911. aastast pärineval kaardil.EAA.5240.1.29, lk 2. Планъ уезднаго города и лечебнаго курорта Гапсаля. 1911. 1920. või 1930. aastatel pandi alus kaluritele kuulunud ettevõttele Haapsalu Kalakombinaat.Haapsalu, Lääne Kalur ja De la Gardie. Vaba Eestlane, 23.11.1989.

Nõukogude ajal alustas 1946. aastal Haapsalu uues sadamas tööd kalakasvatuse ja -töötlemisega tegelenud  Haapsalu Kalakombinaat (aastatel 1973-1978 kandis nime Haapsalu Eksperimentaalne Kalakombinaat).Haapsalu Eksperimentaalne Kalakombinaat - ENSV. Vaadatud 04.01.2018."Siin- ja sealpool maanteed. Haapsalu rajoon". Tallinn, 1973. Kombinaat likvideeriti alates 1979. aasta 1. jaanuarist ja kombinaadi varad kanti kalurikolhoosi "Lääne Kalur" bilanssi.ENSV Ministrite Nõukogu Kalamajanduse Valitsus (EE-RA - ERA.R-2314) - Archives Portal Europe. Vaadatud 04.01.2018.

Holm 21. sajandil
2000. aastate keskpaigas lõpetas töö Krimmi holmil tegutsenud kalatööstus Hako ja peagi osteti maa korruselamute ja ärihoonete rajamiseks. Esialgse plaani järgi pidid holmile tulema kuni 7-korruselised kortermajad, kuid linnaelanike ja looduskaitsjate vastuseisu tõttu kavandatud mahtusid vähendati.Helteri ehitus tekitab Haapsalus ärevust. Virumaa Teataja, 14.06.2006. Vaadatud 04.01.2018.Haapsallu Krimmi holmile ei tule suuri korrusmaju. Kinnisvarauudised.ee, 21.12.2006. Vaadatud 04.01.2018. Aastaid viibinud ja 2008. aastal kinnitatud detailplaneeringu järgi jagati 7,5 hektari suurune ala 16 krundiks.Galerii: Postapokalüptiline Krimmi holm. Lääne Elu. Vaadatud 04.01.2018.Haapsalu eksklusiivse elurajooni detailplaneering venib. Äripäev, 13.03.2007. Vaadatud 04.01.2018. Samal aastal alanud majandussurutise tõttu plaanid aga ei realiseerunud ja Krimmi holmil paiknesid lagunevad varemed kuni aastani 2022, mil maa soetas Scandium Kinnisvara AS. 2022. aasta suvel alustas Scandium Kinnisvara varemete lammutamisega, püsti jäeti märgiline veetorn ning sadamaait poolsaare lõpus. 2023. aastal plaanib ettevõtte alustada poolsaarel ehitustegevusega, et rajada esimeses etapis viis kortermaja. 2023. aasta kevadel püstitati poolsaare alguses seitse klaasmaja, et võimaldada huvilistel poolsaarel ööbida.

Viited

Kategooria:Haapsalu geograafia
Kategooria:Lääne maakonna neemed